JERUUSALEMMA UUDISED
Eetris on Jeruusalemma Uudised. Tere õhtust!
Mõned tänased teemad -
Iisraeli tuleb kuninglik visiit
Süüria sõda võib areneda suurriikide vaheliseks
Iisrael ehitab Gaza tõttu veealuse turvatara
Inglise õukonna teatel teeb prints William,
kes on oma isa prints Charlesi järel troonipärimisjärjekorras teine,
25.-26. juunil visiidi Iisraeli.
Visiit on ajalooline, sest seni pole ükski Briti kuningakoja liige
Iisraeli ametlikult külastanud.
Täpsemat programmi pole avalikustatud,
kuid Cambridge'i hertsogi tiitlit kandev prints William
külastab lisaks Jeruusalemmale ka Tel Avivi,
ning lõpetab 3-päevase Lähis-Ida visiidi
Palestiina omavalitsuse kutsel Ramallah's.
USA valitsus teatas otsesõnaliselt, et reageerib karmilt nii Süüria
kui Iraani toetatud terrorirühmituse Hezbollah' suhtes,
kui nende ühine sõjategevus
peaks Venemaa toel jõudma Daraasse Lõuna-Süürias.
Teadaande eel oli Assadi valitsus levitanud Daraa linnas lendlehti,
kus õhutati USA treenitud ja toetatud Assadi valitsuse vastaseid vägesid
relvi maha panema ja alistuma.
Teates anti mõista,
et Süüria valitsusväed ja Hezbollah' on valmis linna sõjaliselt ründama.
USA luureteenistus sai teada, et Süüria valitsusvägesid toetaksid
Daraa ja selle naaberlinna Izra mässulistelt tagasivallutamisel
Venemaa õhujõud.
See tähendas suurriikide esmakordset kohtumist rindejoonel,
mistõttu USA Kaitseministeeriumist Pentagonist
hoiatati Venemaad mitte sekkuma.
Iisraeli Kaitseministeerium alustas uue veealuse kaitseliini ehitamist
Hamasi rünnakute vastu.
See ulatub Zikkimi kibutsist Gaza piirini,
et peatada Hamasi tuukrite Iisraeli tungimine mere kaudu.
Osa turvatarast tuleb ka maa peale.
2014. a sõja ajal õnnestus mitmel Hamasi treenitud tuukrirühmal
Iisraeli pääseda ja terroritegudes osaleda.
Iisraeli sõjaväeluure teatas peastaabile,
et pärast 2014. a on Hamas treeninud sadu tuukrirühmi,
kes on valmis käsu peale tegutsema.
Iisraeli armee on viimastel kuudel hävitanud 14 erinevat rünnakutunnelit
ning kuna tunnelite ehitamine ja kasutamine Iisraeli vastu
on tõhutuks muutumas,
on Hamas arendanud Iraani abiga uusi võitlusmeetodeid.
Need hõlmavad pommide kukutamist heeliumõhupallide ja droonide abil
ning ka tuukrite kasutamist.
Veealuse turvatara ehitus juba algas
ja hinnanguliselt valmib see 2019. a. lõpuks.
Kogumaksumus tõuseb ca kolme miljardi seekli
ehk ca 835 mln USDni.
Kokku ehitatakse tara nii mere alla kui maa peale ca 60 km.
Tšehhi välisminister Martin Stropnicky tegi eelmine nädal avalduse,
kus teatas väga otseselt, et Hamas üksi vastutab
viimaste nädalate piiriintsidentide ja inimohvrite eest
Gaza ja Iisraeli vahel.
Ajalehe Yediot Aharonot teatel
tõdes Stropnicky asju õigete nimedega nimetades,
et ükski riik ei saa lubada enda vastu mainitud provokatsioone.
Tema sõnul ei saa Gaza inimohvritel
ja Jeruusalemma kolitud saatkonnal olla järjekindlat seost.
USA suursaatkonna kolimist pidas Hamas vaid ettekäändeks,
et terroritegevust alustada, mainis välisminister Stropnicky.
Hamas, keda peab terrorirühmituseks ka Euroopa Liit,
ei tunnusta Iisraeli seaduslikkust
ja vastutab Gaza sektori ainuvalitsejana seega ka kõige eest,
mis on viimaste nädalate vältel Gaza piiridel toimunud,
ütles Tšehhi välisminister lõpetuseks.
Meediafirma Sky News teatel hävitati eelmise nädala lõpus
Daba linna lähedal Kesk-Süürias oluline Süüria õhujõudude baas.
Kuus jõulist plahvatust hävitasid praktiliselt kogu baasi,
mida kasutasid ka Hezbollah ja Iraani Revolutsioonikaart.
Hukkus vähemalt 21 inimest,
sh nii iraanlasi kui Hezbollah' sõdureid Liibanonist.
Süüria armee teatel lasid hävitajad baasi pihta kuus täppisraketti,
kuid ühtki neist ei suudetud tõrjuda,
kuigi Süüria õhutõrje tulistas välja mitmeid õhutõrjerakette.
Harjumuspäraselt süüdistas Süüria rünnakus Iisraeli,
kes samuti oma kombe kohaselt kommenteerimast keeldus.
Iisraelil on siiski tavaks
hävitada kõik Iraani armee või Revolutsioonikaarti katsed
Süüriasse püsivaid baase rajada.
Iraani usujuht imaam ajatolla Ali Khamenei
hoiatas nädala eest peetud jõulises kõnes USAd
uute sanktsioonide kehtestamise eest Iraanile.
"Kui see peaks juhtuma
ja meie teised lepingupartnerid ei taga sanktsioonide katteks lisaabi,
ei jää Iraanil muud üle, kui alustada uuesti uraani rikastamist."
Vastav tegevus võib alata 2-3 päevaga pärast käsu andmist.
Kõne oli vastuseks USA välisministri Mike Pompeo teatele
uute, Iraani-vastaste sanktsioonide kohta.
Euroopa riigid, sh Prantsusmaa, Inglismaa ja Saksamaa
peavad korvama Iraanile
sanktsioonidest johtuva majanduskahju tekitatud augu
Iraani rahvamajanduses.
Vastasel juhul alustab Iraan taas uraani rikastamist
relvastumiseks vajalikule tasemele, ütles Iraani kõrgeim usujuht.
Samuti ei tohi EL riigid sekkuda
Iraani ballistiliste rakkettide arendamisprogrammi
ja peavad garanteerima,
et Iraanile müüakse ka edaspidi töödeldud naftatooteid.
Iisraeli kaitseminister Lieberman teatas, et valitsus kiitis heaks
kokku 3900 uue eluaseme ehitamise Juudasse ja Samaariasse
ehk praeguse Läänekalda alale.
Asi pole uute asunduste rajamises,
vaid seal juba eksisteerivate 30 küla ja linna laiendamises.
Loa saanud 3900 uut eluaset
on osa valitsuse poolt juba mullu koostatud plaanist.
Ca 2500 eluaset valmib veel tänavu
ja ülejäänud 1400 tuleva aasta lõpuks.
Suurimaks objektiks saab olema
juba praegu märkimisväärne Maale Adumim Jeruusalemma lähistel
ülikoolilinn Ariel ning Gush Etzion ja Kfar Etzion.
Sellised olid tänased uudised.
Paluge rahu Jeruusalemmale, Iisraelile ja selle rahvale!
Kohtumiseni nädala pärast samal kanalil!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee